
Praefatio. 


Quum qualis sit, quae dicitur scrofulosis, nondum dijudicatum sit a viris 
doctis, equidem de nonnullis ad illam scrofulosin spectantibus disserens me novi quid, 
ut controversiam de hac re ortam dirimam, allaturum esse non spero, id quod alio- 
rum acumine fieri velim. Mihi solum casus morbi rationem reddere proposui, qui 
propterea quod omnibus iis perturbationibus, quas proprias esse scrofulosi, quam dici- 
mus, putare solemus, mirum quantum affectus est, satis idoneus esse videatur, ut non 





solum inter nos enotescat. Qui morbi casus nostrae urbis in instituto clinico evenit. 





Professorum autem Esmarchi et Colbergi clarissimorum ac doctissimorum viroruur 
benignitate et liberalitate, ut iis, quae ad hanc rem perspiciendam apta clinicae erant, 
| uti mihi liceret, contigit, cujus rei justas ac legitimas gratias ago, 

S'crofulae VOX, quomodo derivanda sit, si quaerimus, quin exe vocabulum 
quod Hippocrates dicit (/;eoc enim est scrofa, porcellus), latine translatum sit dubi- 
tari non potest. Orta vox esse dicitur et eo, quod in porcis hic morbus saepe in- 
venitur et eo, quod colla eorum glandulis scatent, vel quod alii perhibent ex simili- 
tudine, quae inter hominum colla glandulis lymphaticis tuimefactis spissata et colla 
porcorum brevia ac quadrata intercedit. 

Aetate antiqua et media scrofulae (»exdec) quae eodem modo ac strumae et 
tubereula usurpabantur, tumores subcutanei dicebantur. Quum autem diversis corpo- 
ris in partibus exsisterent et cum aegrotatione totius hominis connecti essent, eos ex 
dyscrasi natos esse et ita perturbari valetudinem, quod pituita lenta glandulis afflueret, 
arbitrati, nec certa tamen cogitatione morbum comprehenserunt, nec, certo imposito 
nomine, certo morborum generi adscripserunt. 

Recentiore demum teimnpore strumas eos solum tumores, qui ad glandulam 
thyreoideam spectant, scrofulas autem eos, qui ex glandulis lymphaticis oriuntur, no- 
minare consuevimus !). "Tubercula autem et scrofulae longiore temporis spatio inter- 
jecto demum satis distincta sunt, quum aut tuberculosin ac scrofulosin omnino eandem 
esse aut alterum ex altero morbum oriri putaretur. ! 

Scrofulosis vox, quam nunc dicere solemus eas perturbationes, quae certis 
terminis circumscriptae in hominum corporibus repetuntur, quamquam in Francogallia 
et Britannia jam antea usu venit, in Germania exeunte demum saeculo decimo octavo 
apud nostrates homines literatos usurpari coepta est. ?) 


!j C. G. Th. Kortum: Commentarius de vitio scrofuloso, quique inde pendent, morbis 
secundariis. Lemgov. 1789. 


?) C. W, Hufeland : Ueber Natur, Erkenntniss und Heilart der Serofelkrankheit. Berlin 
1785. Kortum: l. 1. 

Etiam atque etiam in Francogallia ex medio saeculo decimo octavo, ut morbi 
hujus difficultates ingentes explicarentur, ab societatibus hominum doctorum quaestio- 
nes ad hanc rem spectantes cum praemio praepositae sunt. Quare in hanc rem 
studiis doctorum hominum conversis opera, quorum nonnulla optimae notae esse dicun- 
tur, ab Borden, Faure Charmetton !) et postea ab Pujol, Baumes 2), Kortum compo- 
sita sunt, nec tamen, quibus acquiescere possimus, edocta sunt. Sectae enim humoralis 
pathologiae in hac re addicti, cachexiae sede in sanguine posita, succum quendam 
pernieiosam atque acrem, virus scrofulosum aut acrimoniam scrofulosam sanguine 
circumferri et in glandulis lymphaticis condi putaverunt. In pluribus his libris et 
praecipue vulgo a medicis et laicis per aliquod tempus scrofulae maximi momenti 
habebantur et tam crebro eas inveniri putabatur; ut, quicumque aliquando perturbata 
valetudine utebatur, scrofulosus diceretur. — Quum in hanc partem ita peccaretur, 
haec sententia quam imaxime oppugnata est, ita ut scrofulosi corpus universum cor- 
rip negaretur. Quum autem Broussais, Velpeau, Piorry affectiones scrofulosas glan- 
dularum lymphaticarum secundarias esse putarent, quia eo oriantur, quod partes cor- 
poris nonnullae, ex quibus glandulis lympha 3) attribuatur, localiter ^) afficiantur ae 
commutentur, suo jure utebantur. rritationes enim cutis, membranae pituitariae, 
periostei, ceterorum tumoribus glandularum antecedere solent. Attamen illi concedent, 
scrofulosin symptomatibus tam propriis et certo circumscripto termino constantibus 
semperque eadem serie procedentibus ostendi, ut non singula per se, sed universum 
morbum tractar| necesse sit. 

Quo autem in organo vel loco corporis indoles hujus morbi inest?  Nostro- 
rum vero temporum ars medica dyscrasin ac succorum vitia et similia incerta jactare 
suum non habet, sed cujusque aegrotationis anatomiae auxilio sedem investigat. 
Quam in rem si quaerimus, nihil prius quam systema vasorum lymphaticorum ante 
oculos nostros ponitur. Constat enim inter omnes nulla alia organa, quod ad nume- 
rum et magnitudinem attinet, tam varia, quam organa lymphatica hominum diversorum 
ceteroquin sanorum inveniri. Quin haec varietas insita atque innata sit, dubitari non 
potest. Quae si ita statuuntur, constitutio lymphatica, quam nonnulli dieunt seripto- 
res, non neganda est.5) 


- 


!) Charmetton: Essai théorique et pratique sur les ecrouelles, Avignon 1732. 

2) D. Baumes (Preisschrift); Welehes die vortheilhaften Umstünde zur Eutwicklung des 
acrofulósen Uebels sind. Deutsch. Halle 1795. 

3?) Broussais: Examen des doctrines médicales, T. II pag« 690. Les glandes lymphatiques 
recoivent lirritation des tissus d'oü partent leur absorbants. 

*) Griesinger: Archiv für phisiolog. Heilkunde von Roser und Wunderlich. Stuttgart 1845 
Jahrg. IV, S. 515. 


5) Bandelocque: Monographie der Serofelkrankheit, deutsch von Martiny. Weimar 1836, 
S. 114. 

Quare nimirum indoles facultasque aegrotandi augetur, quum, quo plura or- 
gana lymphatica adsint, eo magis corpus irritamentis exterioribus et interioribus ob- 
noxium sit; facile porro intelligitur, morbum talem innatum hereditarium etiam esse 
posse. 

Hane quum unam causam inven erimus, altera in ratione telarum primo affecta 
rum posita est. Partes enim facilius vulnerari possunt, pertinaciores autem fiunt per- 
turbationes.!) Jam ex levioribus irritationibus scrofulosorum inflammationes oriuntur 
quae nutritum perturbant et singulari lentitudine ac facultate iterandi praeditae sunt 
Proprium autem est, tumescere glandularum lymphaticarum seriem, quae cum loco 
aegroto connectae sunt, id quod in inflammationibus contagiosis et epidemicis, sed 
raro in simplicibus invenitur, et fortasse nostro morbo propriam indolem esse 
probat. 

Imo non raro sublata causa hos tumores apud quosdam durare videmus, ut 
haec affectio speciem  idiopathicae praebeat. Cujus rei causa, ni fallor, partium 
quarundam vel locorum corporis, praecipue organorum lymphaticorum, debilhtas ac 
infirmitas est, quae ex conditione quadam glandularum vitiosa connecta fere cum 
vitiis aliarum telarum (ut cutis, membranarum pituitariarum, ceterarum) oritur.2) 

Tamen hunc statum semper innatum esse necesse non est, sed tales morbos 
posterioriore etiam vitae tempore antegressis corporis perturbationibus posse nasci 
constat. Velut tractus intestinalis irritationes, ortae ex victu malo minusque idoneo 
et dyspepsia, talem statum  pathologicum glandularum illius tractus lymphaticarum 
efficere possunt. lta intelligimus creberrime in carceribus aliisque institutis hominum 
supra modum seatentibus scrofulosin reperiri, ubicunque nutritus non satis aptus ac 
ventilatio neglecta est. 

Saepenumero autem hominum ex morbis gravioribus, ut acutis exanthematibus 
convalescentium corpora scrofulili corripiuntur. Sed morbi illi scrofulosin non gignere, 
sed ea, quae corpori ad hanc aegrotationem apta inerant, ut appareant, efficere viden- 
tur Eadem ex iis, quae seeundum leges physiologicas eveniunt, ut dentitio, gravidi- 
tas, puerperium, oritur. Quas antea scrofulosis causas putabant, ut parentium nimiam 
adolescentiam vel senectutem vel imparem aetatem vel propriorem necessitudinem, 
vel patris intemperantiam vel onaniam, vel ipsius aegroti tubereulosin, athritidem, 
syphilin, etiamsi hujus signa nulla jam exstant, nonnunquam verae, falsae plerumque 
sunt; sin vero causae hujus morbi sunt, scrofulosis ex debilitate aut innata aut 


acquisita oriri videtur. Num autem vaecinatione, lacte nutricum scrofulosis transferri 





') Virehow: Spec. Pathol. u. Therapie, B. I, pag. 342. 
*) Virehow: Spec. Pathol. u. Therapie, B. I, pag. 341 
Geschwülste, B. Il, pag. 588. 

possit, annon potius transferri solum videatur, vere autem lactis pravitate injiciatur, 
de hac re amplius non quaesivi. 

Quae ex commutationibus scrofulosis anatomicis et pathologicis oriantur spec- 
tantes nulla huie morbo soli, nec alis, propria invenimus. Nam quae ex inflamma. 
tione nascuntur, talia sunt, qualia scrofulosi etiam absente aegrotis adsunt. Neque 
quidquam nostro morbo proprium, nisi quod semper eandem speciem praebet et multi- 
tudine inflammationum excellit. Rubo scrofulosus nihil aliud ac lymphoma hyper- 
plasticum cellulis refertum: «cellulosae enim partes glandularum auctae sunt. Quae 
cellulae divisione recens ortae statim initio male instructae sunt, quare plus munus 
adiposae fiunt aut antea perduntur. (Cellulae hae perditae in mediis ceteris, quae 
denuo exsistunt, sitae sunt. Interdum quae adiposae factae sunt, liquescunt, resolvun- 
tur, resorbentur, plerumque autem non plane adiposae fiunt, quia cellulae degeneran- 
tes corrugantur et aqua missa inspissantur, qua re massa illa sicca, spissa, incondita, 
tyroma exsistit, quod viris doctis priorum saeculorum massa ipsa scrofulosa esse vide- 
batur, postea propter similitudinem, quae inter has intercedit, ut scrofulosis eadem ac 
tuberculosis putaretur, effecit. 

Hie nonnulla de hac re addere aptum sit. Quamquam priorum tempo- 
rum, quibus, quod supra commemoravimus, tumoribus cujuscunque generis tuberculo- 
rum et scrofularum nomen impositum est, rationem reddere in animo non est, de 
tuberculis tantum dicemus, quae nunc nominantur, postquam exeunte saeculo decimo 
oatavo et ineunte nostro, eo, quod morbi pulmonum anatomica adhibita accuratius 
explorati sunt, certae rationes institutae sunt. 

Postquam enim pulmoni nodos parvos, qui tubercula miliaria dicuntur, inesse 
viri docti perspexerunt, de certa ratione hujus morbi sermo factus est. Dolendum 
autem est, quod semper hos nodos propter magnam similitudinem anatomicam serofu- 
losis glandulis lymphaticis similes esse, itaque vomieas phtisis (phtisis scrofulosae) eo, 
quod auctae glandulae lymphaticae suppurarent, ortas esse putabant. Quo. accedit, 
ut postea quaerentes, num scrofulosis et tuberculosis eadem esset, praecipue tyroma 
illud, quod postremum in utroque morbo nasceretur, spectarent, et hujus rei solum 
ratione habita eundem esse utrumque morbum declararent. Postea, quum quod telae 
eidem variationi obnoxiae erant, propterea ipsos morbos eosdem esse amplius non 
contenderent, in errorem se incidisse intellexerunt, perturbarunt autem rem, quum 
tyrosin tuberculisationem !) nominarent, glandularum igitur de tuberculisationibus di- 
cerent. Quod igitur metamorphosi regressivae nomen dederunt, quod ex alia, scilicet 


heteroplastica, ductum erat, maximum attulit disciplinae et literis. detrimentum atque 


! Lebert: Traité prat. des malad. scrof. et tub. Deutsch von Kohler. Stuttgart 1851. 

effecit in tüberculosi illustranda perturbationes ingentes, quae in nostram etiam 
aetatem irrepserunt. 

Quod denique ad inflammationes organorum non lymphaticorum scrofulosas 
attinet, id solum iis inest proprium, quod lento, chronico decursu facile utuntur, in 
diffusas ulcerationes vertuntur, denuo aegrotum corripiunt. Praeterea certis locis 
maxime inveniuntur, quorum  aegrotatione, glandulis lymphaticis simul tumefactis, 
serofulosis diagnosis nititur. Quales loci sunt: cutis telaeque subcutaneae, musculi, 
membranae serosae, articuli, ossa praecipueque membranae pituitariae totius corporis. 
Habitus autem scrofulosus, quem multi jactarunt, omnino non exstare, sed si rem 
accuratius spectamus, quae de eo narrata sunt, speciem magis scrofulosis, quae jam 
exstet, praebere mihi videntur. Quae quum ita sint, habitum, quem dicunt scrofu- 
losum, nis) morbo erupto respicere non licet. 

Sententia autem simplissima ac quantum videmus rectissima, qua ego quoque 
de scrofulosis natura judicans adhoc usus sum, Virchovi, viri clarissimi est. Qui 
serofulosin morbum esse dicit, qui eo, quod telae perturbationibus minus resistere 
possunt et perturbationes hae non facile sanantur, apparet et ex quo telarum irri- 
tationes ac commutationes aut hyperplasticae aut inflammatoriae oriuntur. 


Quem morbi casum mox describemus, ut apparebit, omnino eam speciem 
praebet, quam scrofulosi propriam esse ex iis, quae jam docuimus, concedi necesse 
est. Per pertinaciam et continuam iterationem perturbationum jam puellae, per decursum 
chronicum et loca morbi non licet dubitare, quin scrofulosis adfuerit Optime 
autem, quod antea dixi, etiam atque etiam facilus vulnerari potuisse singulas partes 
demonstrari potest, quia jam, quum irritatione physiologica, nempe graviditate, genitalia 
affecta essent, catarrhus ille membranarum pituitariarum exstitit, cujus exitum obducto 
cadavere ulcerationem ac tyrosin et uteri et membranarum pituitariarum tubarum 
fuisse reperimus. 

Hac de inflammatione tyrosique membranarum pituitariarum et uteri et tu- 
barum pauca addam, quaestione proposita, num causa peritonitidis ilius chronicae 
habenda sit, ex qua et adhaesiones peritonaei organorumque ipso inclusorum et tyro- 
mata circumseripta, quae illis inerant, orta esse obducto cadavere invenimus. Peri 
tonitidem vero ex inflammationibus membranae pituitariae tubarum nasci parvo ante 
tempore a pluribus hominibus doctis observatum est.!) Inflammationes autem variis 





1) Foerster; Ueber Peritonitis in Folge purulenter Entzündung der Eileiter. Wiener 
medic. Wochenschr. 1859. No. 44 u. 45. 


Martin:  Monatsschrift für Geburtskunde Bd. XIII. Heft I. 1859. 


Foerster: Peritonitis tuberc,, hervorgerufen durch Salpingitis tuberc,. ^ Würzb. med. 
Zeitschrift. B. I. 

:maodis effici possunt, aut eo quod inflammatio ipsa ab ostio abdominali tubarum in 
peritonaeum vicinum propagatur, aut quod tubae ulcerantur et perforantur pusque in 
eavum abdominis transfertur, aut quod statim pus ex ostis tubarum in cavum ab- 
dominis effluit. Ad nostrum casum spectantes, quomodo peritanitis orta sit, si quaeri- 
ijs, difficilis res est. Quia enim genitalia interiora cum iis, quae prope aberant, 
plane coaluerant et inflammatio eorum in suppurationem jam conversa erat, status 
anatomicus partium valde obscuratus erat. Quum autem genus, quod primum nomi- 
navimus, saepissime nobis occurrat, salpingitide ipsa propagata peritonitidem ejusdem 
generis, initio fortasse circuinseriptaim, esse natam ponimus, quae postea communis 
facta sit. Subito enim tubas perforatas esse aut subito pus effluisse cogitari non 
potest, quum non acuta sed chronica peritonitis adesset. Quo fit, ut paulatim inflam- 
mationem propagatam esse statuendum sit. Simillmi casus Foersterus !) rationem 
reddidit, obdueto enim cadavere peritonitidem tuberculosam (vel potius, ut dicam, 
tyromaticam) solum antegressa salpingitide tuberculosa ortam esse contendit. 

Iterum mentionem faciendam esse censeo, omnes scrofulosas partes facilius 
posse vulnerari et certam semper inflammationum speciem servare solere. Si haec 
ita se habent, sequitur, ut inflammatio proxime peritonaeum in tubis orta ipsum 
peritonaeum afficiat et, quod ex indole efficitur, morbus chronicus fiat, qui inflammatio- 
nis symptomata pauca ostendat, nec, quae durare possint, gignat. Ex ceteris abdo- 
minis organis peritonitidem natam  obducto cadavere  verisimilimum non sit. 
Praeterea, quae genitalia interna circumdabant, peritonitidis signa maxime prodiderunt. 

Jam qualis morbi nostri casus fuerit et, quae obducto corpore observata sint, addam. 

Johanna Kock viginti quatuor annos nata, quarto mensis Augusti die nostri 
anni in nosocomio Kiliensi chirurgico recepta est. Cujus medici auxilio antea usus 
erat, jam puellam scrofulosi affectam ejusque valetudinem, nisi morbis parvulorum 
propris et puerperio, ceteroquin omnino non perturbatam esse testatur. 

Ultimo mense Septembri anni nostri saeculi sexagesimi quinti doloribus ischiati 
similibus correpta est, quam ob rem se medico illi tractandam tradidit. Exploratione 
facta, si processus spinosi vertebrarum dorsalium et lumbalium nonnullarum preme- 
rentur, dolores exsistere itaque spondylathrococen incipisse evincebatur. Quae a medico 
ordinata sunt (ut missiones sanguinis locales, glacies, requies perfecta) quamquam 
aegrota munere defuncta ad parentes reversa est, non satis observata sunt. Quare 
morbus tam ingravescebat, ut Octobri mense jam cyphosis satis magna exstaret. 
In ergastulum transposita, etsi meliore victu fruebatur, non convaluit. 

Hoe anno ineunte in sterno major abscessus minoresque in complurinum digi- 
torum articulis orti sunt, quorum posteriore tempore ille valde minutus esse, hi 


1) Vide Würzb. Zeitschr. l. 1. 

















11 


perforati, quae inerant, partim perfudisse dicuntur. Ciborum appetitus, etsi postremo 
vitae tempore augebatur, plerumque parvus erat. Macies ab incipiente morbo magma, 
quum uberiore victu aegrota vesceretur, non erescrebat. Diarrhoea per multos menses 
pertinax, quam medicus ille ex tuberculosi tractus intestinalis ortam esse credidit et 
decocto Ratannhiae cum tinctura opii optime removit, postremis hebdomadibus sua 
sponte cessavit. Quum spondylitis destitisset, aegrota jam aliquantum e lectulo 
surrexerat. 

Status aegrotae, quum in nosocomium reciperetur, talis erat: 

Totum corpus magna macie correptum, columna vertebralis, ubi vertebra in- 
fima dorsalis erat, maxima cyphosi incurvata erat. Summa cyphosis, in parte supe- 
riore, vertebra dorsali decima quum efficeretur, tamen cujus vertebrae processus 
spinosus in inferiore parte esset, accuratius dignosci non potuit, sed duodecimae esse 
videbatur, ita ut undecima fere spondylitide perdita esset. Morbus jam finitus esse 
videbatur, quia singulae vertebrae neque pressae, neque pulsato capite percussae dole- 
bant, nec aliud spondylitidis symptoma aderat. 'Toto autem corpore aegrotae diffusi 
erant plurimi tumores fluctuantes, quorum pars perforata erat. Sinistrae manus digi- 
tus alter et tertius fusi instar tumebant, quorum tumores multum aperti erant. 
Specillo illato in. spongiosam telam granulosam, in ossa tamen nusquam incidimus. 
Antibrachii sinistri parti radiali fluctuans tumor, longitudine 10 Cm. inerat, ut articuli 
manus forma valde mutaretur; supra processum styloideum ulnae, ubi fere medius 
tumor erat, mensi brachium 17 Cm. crassum esse invenimus. Dextrae manus digitus 
et quartus et quintus similibus tumoribus jam perforatis fusi instar inflatus erat. ltem 
in dorso dextrae manus et antibrachii major tumor fluctuans inveniebatur, qui in 
medio coartatus erat, sive ex duobus adjacentibus constabat. Antibrachium dextrum 
in tumoris cacumine 16 Cm. crassum, tumorem ab ulnari usque ad radialem partem, 
ubi longitudo erat maxima, 9 Cm. longum, partem majorem, quae separata esse vide- 
batur, brachii tractum secuti 5 Cm. longam esse reperimus. Alius tumor fluctuans in 
exteriore parte dextri antibrachü prope articulum cubiti situs, quantum ex sensu 
fiuctuationis etiam statul potuit, 7 Cm. longus erat: supra tumorem mensi antibrachium 
dextrum 19 Cm. esse crassum, quum sinistri crassitudo 17'/s Cm. esset, invenimus. 

In inferiore sterni parte major tumor fluctuans, 10 Cm. longus, latus 7'5 Cm., 
cujus finis vallum erat attrectatione perspicuum. Porro minor tumor in synchondrosi 
sacro-iliaca sinistra, praeterea in naso minimum ulcus rotundum, quo pars cutis non 
magna perrosa erat, exstabat. 

Haec praescripta sunt: Oleum jecoris asellij syropus ferri jodati adhibebantur, 
ulceri summi nasi argentum nitricum inducebatur. 

.. Quum post nonnullos dies fortasse ex oleo jecoris aselli diarrhoea, quae antea 
erat, rursus oriretur, decem guttae tincturae opii simplicis usurpatae sunt. Quia 
autem diarrhoea post aliquod tempus cessavit et nutritus aegrotae augeri videbatur, 

iterum, quid oleo jecoris aselli efficeretur, experti sumus. Quare rursus diarrhoea 
exstitit, ut nec oleum jecoris aselli nec syropus ferri jodati amplius adhiberentur. quo 
factum est, ut diarrhoea sua sponte cessaret. 

Ulceri summi nasi quum argento nistrico omnino non afficeretur, glycerinum 
jodatum semel quotidie adductum est. 

Digitorum fistulae, quia jam male olebant, semel quoidie aqua. lavabantur. 
Minores denuo doses olei jecoris aselli et syropi ferri jodati datae nihil jam mali effecerunt. 

Primo mensis Octobris die coxam doloribus affici ex osse sacro ortis aegrota 
conquesta est. Quod quia premi aegre illa ferebat, glacies applicata est. Sexto 
autem hujus mensis die ossis sacri dolores evanuerunt. 

Quum olei jecoris aselli et syropi ferri jodati aegrota impatiens esset, omnino 
amplius non adhibebantur, sed ferrum pulveratum datum. 

Ex die decimo tertio vehementissimae diarrhoeae, modo intermissae, modo 
auctae, praecipue adhibito plumbo acetico et opio (aa, Gr. (2. bis quotidie) remotae 
sunt; postea autem, quamquam acido muriatico opioque diarrhoeam arcere tentatum 
est, tamen faeces, quae rarius emittebantur, fluidae erant. 

Appetitus ciborum fere nullus erat, ut cibo lactario et jure minimo atque 
interdum qua carne vesceretur. Postea etiam minore ciborum vi utebatur, vinum 
etiam, quocunque modo apparatum, repudiabat. Quum vires fere plane deficerent, in- 
somniae tam pertinaces erant, ut majoribus demum opii et morphii dosibus adhibitis 
removeri possent. 

Prima mensis Novembris hebdomade quia aegrota nihil adsumebat, magis 
magisque collabebatur. Quae quum dolores atque insomnias interdum conquereretur, 
opium morphiumque, quantum satis, dabatur. Faeces nonnullae fluidae. "Temperies 
variebatur inter 35 9 et 36'^e 9 Cels. Magis magisque collapsa aegrota octavo mensis 
Novembris die decessit. 'lemperies, quae duobus diebus ante mortem ad gradum 
tricesimum sextum non accesserat, die mortis perpetuo augebatur ita, ut 97,,9 QCels. 
contingeret, qui gradus per unam etiam horam post decessum servabatur. 

Quae instituta sectione observata sint. 

Cadaver mirum in modum habitum, quem dicimus scrofulosum, praebuit. 
Musculi totius corporis atque  panniculus  adiposus | usque ad minimum 
reducti erant. In extremitatibus inferioribus  oedemata. Circa utrumque  ma- 
nus articulum et ab hoc oco usque ad basin utriusque pollicis tumores 
fluctuantes non parvi circuitus. Erant vaginae tendinum extensae, quae impletae 


erant tyromatica materia  mollique, pultis simili.  Nonnullis locis inflammatio: 


tyromatica in vicinos quoque musculos telamque cellulosam progressa erat. Inferiores 
radiorum partes eo loco, quem tendinum vaginae tyromate impletae supergredieban- 
tur, asperae et luteolae erant. Sed articuli ipsi manus pure vacabant et nulla in- 
flammatione affecti erant. Quae partes radiorum serra dissectae locis supra dictis, 

flavam infiltrationem inter ossis lamellas positam praebebant, quum hae plane intactae 
nullaque carie affectae essent (ostitis tyromatica). ; 

Non solum dextrae manus digitus quartus et quintus, sed etiam index sinistrae 
tumebant cute ulceribus perrosa non contecti nisi in partibus phalangis primae alte- 
riusque. Ubique in secandis locis ulceratis in ossa necrotica culter incidit, digitorum 
autem, quos diximus, secundam phalangem necroticum sequestrem esse invenimus. 
Unius harum phalangum epiphysi serra dissecta optime demonstrabatur, ostitidem 
tyromaticam his quoque exstitisse, quo factum est, ut aliorum digitorum tota phalanx, 
aliorum pars ossis praemoreretur; justae cariei nullum vestigium ; nam partes flava 
materia imbutae, durae, omnesque ossis lamellae admodum integrae, verumtamen 
partes spongiosae tyromate fílavo expletae erant. Sequestres, structura firma, ossis 
praestabant formam, quae prima fuerat (necrosis totalis). 

Etiam digitorum maxime destructorum tendines valde affectae erant, partim 
ut albae particulae necrotieae ulceribus impositae, partim, ubi in ulcera projiciebantur, 
conversae iu telam granulosam, quae statim ex tendinibus excrescere videbatur. 

In summo naso crusta erat, qua remota primum complures flavi puris guttae 
exstiterunt, tum, postquam subductae sunt, superficies ulceris inaequalis, at tela granu- 
losa nulla, inveniebatur (lupus scrofulosus). 

In sterni sinistra parte tumor, magnitudine pugni puerilis erat, in quo cutis 
non mutata. Quo tumore secto pus scrofulosum effusum est quod liquor est flavus com- 
mixtus materia tyromatica et friabili. 

Digitus cavo intimo illatus in os asperum foramenque, magnitudine monetae 
Hamburgensis, qaae dicitur ,,Schilling^, incidit, quod per foramen, ut sterno sublato 
demonstratum est, statim in pericardium, quod cum sterno coaluerat, incurrimus. In 
posteriore: sterni parte cavum eodem pure impletum, quod etiam tunc pericardio 
spissato seclusum erat. Pericardium autem parietale loco magnitudinis duorum thale- 
rorum Dorussicorum, qui pars anterior ventriculi dextri erat, cum pericardio viscerali 
coaluerat. !) 

Utrique pulmoni foci disseminati, subalbidi, interdum gilvi, parvis nodulis com- 
positi inerant. Verum tuberculum canum non inveniebatur, ut hic quoque inflammatio 
peribronchitica, affectis etiam alveolis, esse videretur. Glandulae autem  bronchiales 
nonnulla tyromata minima, luteola habebant, sed prorsus non tumebant. Omnino 
pulmones non diu affecti erant eorumque aegrotatio multo minor erat, quam ossium, 
quae jam diximus, et telarum. Utrique pulmonis lobulo inferiori parvi foci infiltratio- 
num pneumonicarum recentium inerant. 

Cor non mutatum. 


7) Hoc loco postea perforato, pus in dextrum ventriculum, ut effunderetur, evenisset, 


14 


Totum cavum abdominale peritonitidis, quae tuberculosa vocatur, speciem - 
praebuit accuratissimam.  Adhaesiones peritonitieae enim cellulosae superficiei hepatis | 
convexae lienisque omnia intestina conjungentes globum inexplicabilem effecerunt. ' 
Unciae quaedam exsudati resoluti, commixti fibrini et puris floccis, quae postremo ^ 
demum tempore orta esse videbantur, cavum implebant. Perforationes nusquam in- - 
veniebantur. Totum intestini tenuis peritonaeum nodis tyromaticis, magnis, flavis, . 
magnitudine pisi vel fabae contectum erat, quorum in superficie perspicua retia vaso-- 
rum erant. Non multum autem singuli nodi inter se distabant; quae intestinorum | 
partes inter hos jacebant, vasis admodum impletis praeditae vestigium verorum tuber- ^ 
eulorum nullum ostenderunt. Neque ullum nodulorum, quos nominavi, tyromaticorum, | 
quorum pars incisa et quasi petiolo instructa intestinorum peritonaeo inhaerebat, vero | 
ex tuberculo ortum esse demonstrari potuit. Mieroscopo etiam adhibito in minimis j 
nodulis detritum tantum illum grano similem, qualem ex deéstruetis organis relinqui | 
solere scimus, nihil proprii, quod per se exsisteret, invenimus. Noduli autem, qui sem- 7 
per inerant in luxuriantibus telis peritonaeo adhaerentibus, quibusque microscopi | 
etiam auxilio allato nulla infuisse tubercula a nobis esse observatum jam diximus, eo 
effici videbantur, quod partim hyperplosmata, quae primo fuerant, perdita erant. | 
Maxime omnium intestini tenuis peritonaeum hac peritonitide scrofulosa correptum 
erat, tamen nec intestini crassi nec parietale peritonaeum omnino hace aegrotatione | 
vacabat. Ubicumque peritonaeum exstabat, noduli quidam tyromatici, quorum proxima 
vasa sanguine erant impleta, aderant. Ventriculi deinde in curvatura minore et super- | 
fieie plurimi noduli tyromatici, quamquam ubique peritonaeum solum affectum erat, . 
inveniebantur. Minime autem tumores illi tyromatici minores vel majores, plani vel | 
globosi, qui peritonaeo diaphragmatis inerant, quum diaphragmatis pars ad cavum | 
pleurae vergens omnino iis vacaret, negligendi sunt. Sed nusquam muscularem 
diaphragmatis vel intestinorum noduli tyromatici affecerunt. Quod non factum esse, 
sed solum peritonaeum fuisse correptum optime demonstrabatur spectantibus indumen- 
tum hepatis, quod valde (2—3 ^^) spissatum plane cum diaphragmate ventriculoque 
coaluisset. 

In pituitaria denique universa membrana intestinorum ulcera et follicula lym- 
phatica tumefacta non inveniebantur, sed membrana illa, nisi ravo colore imbuta et | 
tenuibus faecibus catarrhalibus obtecta, mutata non erat. 

Uterus, qui prorsus reflexus cum nonnullis intestinorum laqueis, recto, perito- 
naeo vicino coaluerat, violenter loco motus, ut alüs locis factum esse saepius jam 
monuimus, ita hic quoque multam puris scrofulosi vim effudit. Quam ex tubis valde 
amplificatis et sinatis ortam esse conspectu apparebat. Ut autem membrana uteri 
pituitaria prorsus puri tyromatico obtecta eodemque tyromate cavum uteri impleta 
erat, ita portioni vaginali et toti vaginae membranae pituitariae noduli tyromatici ad- 
haerebant plani. 

Hepar pallidum adiposumque ac, quod dubitari non potest, amyloideum. 

Lien ter auctus, solidissimus, plane cerae speciem praebuit, pulpa vero ita 
degenerata erat, ut amyloidea facta esset. Exteriori denique lienis parti tyroma 
flavum, cuneatum nec parvae magnitudinis infarsum erat. 

Henes autem amyloidei demum fieri coeperunt tubulique contorti nonnihil erant 
adiposi. 














pubem nue eei ms 5j. 





In tractanda febri hectica aqua frigida caute adhibita optimum est febrifugum. 
Acidum uricum in urina emphysematicorum non semper auctum. 


Medicus plus noxiis removendis, quam remediis adhibendis prodest. 


